พฤศจิกายน พ.ศ. 2548

__NOTOC__
}

**เหตุการณ์ในเดือนพฤศจิกายน**
• การแพร่ระบาดของเชื้อไข้หวัดนก (H5N1)
• โครงการพัฒนาอาวุธนิวเคลียร์ของอิหร่าน
• ฤดูพายุเฮอร์ริเคนในแอตแลนติก ปี พ.ศ. 2548
• ฤดูพายุเฮอร์ริเคนในแปซิฟิก ปี พ.ศ. 2548
• ฤดูพายุไต้ฝุ่นในแปซิฟิก ปี พ.ศ. 2548
• กีฬาซีเกมส์ ครั้งที่ 23ที่ฟิลิปปินส์

**ผู้เสียชีวิตในเดือนพฤศจิกายน**
13 พ.ย. : ไวกูรส์ บุญถนอม (ไผ่) นักร้อง
13 พ.ย. : เอ็ดดี้ เกอร์เรโร่ นักมวยปล้ำ WWE
25 พ.ย. : จอร์จ เบสต์ นักฟุตบอลชาวอังกฤษ

**วันสำคัญในเดือนพฤศจิกายน**
16 พ.ย. : วันลอยกระทง
24 พ.ย. : วันคล้ายวันประสูติ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดาในรัชกาลที่ ๖
25 พ.ย. : วันสมเด็จพระมหาธีรราชเจ้า - วันคล้ายวันสวรรคต พระบาทสมเด็จพระมงกุฎเกล้าเจ้าอยู่หัว

**การเลือกตั้งในเดือนพฤศจิกายน**
• พฤศจิกายน
20: การเลือกตั้งทั่วไปในอาเซอร์ไบจัน
20: การเลือกตั้งทั่วไป รอบที่สอง ในอียิปต์
27: เลือกตั้งสมาชิกสภานิติบัญญัติแห่งชาติในเชชเนีย / การเลือกตั้งประธานาธิบดีในกาบองและในฮอนดูรัส

**ผู้ที่อยู่ระหว่างการพิจารณาคดี**
อิรัก: ซัดดัม ฮุสเซน
เนเธอร์แลนด์: สโลโบดัน มิโลเชวิช โดยศาลอาญาโลกสำหรับพิจารณาคดีที่เกี่ยวข้องกับอดึตยูโกสลาเวีย
ชิลี: ออกุสโต ปีโนเช


**วันพุธ ที่ 30 พฤศจิกายน 2548**
 จอร์จ ดับเบิลยู บุช ประธานาธิบดีสหรัฐฯ กล่าวปราศรัยวันนี้ถึงแผนการถอนทหารของสหรัฐออกจากอิรัก โดยให้เหตุผลว่า กองกำลังของอิรักเองมีความพร้อมมากขึ้น ที่จะรับมือกับสถานการณ์ความมั่นคงภายในอิรักเอง  (บีบีซีไทย)

**วันอังคาร ที่ 29 พฤศจิกายน 2548**
 กรมป้องกันและบรรเทาสาธารณภัย สรุปสถานการณ์อุทกภัยภาคใต้ คลี่คลายแล้ว 7 จังหวัด ความเสียหายเบื้องต้นกว่า 80 ล้านบาท  (สำนักข่าว กรมประชาสัมพันธ์) date=2012-01-12 - การประชุมเรื่องภาวะโลกร้อนของสหประชาชาติเป็นครั้งแรกนับตั้งแต่พิธีสารเกียวโตมีผลบังคับใช้เปิดฉากแล้วที่นครมอนทรีออล สหรัฐเจอแรงกดดันที่ยังไม่ร่วมในพิธีสารฉบับนี้  (บีบีซีไทย)

**วันจันทร์ ที่ 28 พฤศจิกายน 2548**
 ศาลอิรักประกาศพักการพิจารณาคดีนายซัดดัม ฮุสเซน อดีตผู้นำอิรักและพวกอีกเจ็ดคนและเรียกนัดครั้งต่อไปวันที่ 5 ธันวาคมนี้  (บีบีซีไทย)

**วันเสาร์ ที่ 26 พฤศจิกายน 2548**
 สหประชาชาติได้ข้อตกลงกับรัฐบาลซีเรียแล้วที่จะอนุญาตให้สอบสวนเจ้าหน้าที่ซีเรีย กรณีการลอบสังหาร นายราฟิก ฮารีรี อดีตนายกรัฐมนตรีเลบานอน  (บีบีซีไทย)- สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ทรงพระกรุณาโปรดให้ นายชัยอนันต์ สมุทวณิช แทนพระองค์ไปในการทรงบำเพ็ญพระกุศลคล้ายวันสวรรคต พระบาทสมเด็จพระมงกุฎเกล้าเจ้าอยู่หัว  เป็นปีที่ 80 ณ พระอุโบสถ วัดบวรนิเวศวิหาร ที่มีพระบรมราชสรีรางคารของรัชกาลที่ 6 บรรจุอยู่ใต้ฐานพระพุทธชินสีห์ ซึ่งเป็นพระประธานในพระอุโบสถ

**วันพฤหัสบดี ที่ 24 พฤศจิกายน 2548**
 สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จออก ณ วังรื่นฤดี พระราชทานพระวโรกาสให้ผู้แทนองค์กรใน พระบาทสมเด็จพระมงกุฎเกล้าเจ้าอยู่หัว องค์กรในพระอุปถัมภ์ คณะบุคคลและประชาชนทั่วไป จำนวนประมาณ 1,600 คน เฝ้าถวายชัยมงคลในโอกาสที่ทรงเจริญพระชนมายุ 80 พรรษา พร้อมทั้งพระราชทานเลี้ยงอาหารค่ำแก่ผู้มาเฝ้า และเปิดท้องพระโรงวังรื่นฤดี ให้ได้เข้าชมนิทรรศการเครื่องประดับและสิ่งของล้ำค่าส่วนพระองค์ โอกาสนี้ พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ ทรงพระกรุณาโปรดเกล้าฯ ให้องคมนตรีเชิญดอกไม้พระราชทานมาทูลเกล้าฯ ถวาย และพระบรมวงศานุวงศ์ยังโปรดให้เชิญดอกไม้มาทูลเกล้าฯ ถวายด้วย

**วันพุธ ที่ 23 พฤศจิกายน 2548**
 ความไม่สงบในภาคใต้ของประเทศไทย: หลังการหารือกันระหว่าง ดร.มหาธีร์ โมฮัมหมัด กับ พ.ต.ท.ทักษิณ ชินวัตร เมื่อวันจันทร์ และกับนายอานันท์ ปันยารชุน ประธานคณะกรรมการอิสระเพื่อความสมานฉันท์แห่งชาติ (กอส.) เมื่อวันอังคาร ทาง ดร.มหาธีร์กล่าวว่าจะยุติการเสนอแนะให้ 3 จังหวัดภาคใต้ได้สิทธิในการปกครองตนเอง และต่างเห็นพ้องกันว่าไม่ควรตอบโต้กันด้วยถ้อยคำ  (The Nation) date=2007-09-30 

**วันอังคาร ที่ 22 พฤศจิกายน 2548**
 ประเทศไทยและสิงคโปร์ประชุมกันโดยวางแผนที่จะเป็น 2 ประเทศแรกในอาเซียน ที่มีความตกลงในการเป็นหุ้นส่วนทางเศรษฐกิจ โดยหวังว่าจะนำไปสู่ความร่วมมือกับชาติอื่น ๆ ทั่วทั้งภูมิภาคภายในปี พ.ศ. 2563  (The Nation) date=2007-09-30 - สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จออก ณ ท้องพระโรง วังรื่นฤดีสุขุมวิท 38 ในการทรงบำเพ็ญพระกุศลฉลองพระพุทธรูปประจำพระชนมวาร และฉลองพระชนมายุ 80 พรรษา

**วันเสาร์ ที่ 19 พฤศจิกายน 2548**
 ประธานาธิบดีอินเดีย ถวายรางวัลอินทิรา คานธี สาขาสันติภาพ การลดอาวุธและการพัฒนา ประจำปี พ.ศ. 2547 แด่สมเด็จพระเทพรัตนราชสุดาฯ สยามบรมราชกุมารี สำนักราชเลขาธิการ http://kanchanapisek.or.th/kp15/pps.php date=2006-06-16 

**วันจันทร์ ที่ 14 พฤศจิกายน 2548**
 มีการใช้กำลังโดยเจ้าหน้าที่ตำรวจ สลายม็อบที่คัดค้านการนำการไฟฟ้าฝ่ายผลิตแห่งประเทศไทย (กฟผ.) เข้าตลาดหลักทรัพย์  (ผู้จัดการ)fix-attempted=yes - ระหว่างที่นางคอนโดลีซา ไรซ์ รัฐมนตรีต่างประเทศสหรัฐกำลังเยือนอิสราเอล เธอกล่าวที่นครเยรูซาเล็มว่า การที่ตะวันออกกลางเริ่มเป็นประชาธิปไตยมากขึ้นเรื่อย ๆ จะช่วยให้ปัญหาสันติภาพตะวันออกกลางระหว่างอิสราเอลกับปาเลสไตน์มีโอกาสคลี่คลายได้มากขึ้น 

**วันอาทิตย์ ที่ 13 พฤศจิกายน 2548**
 นายอิซซัต อิบราฮิม อัล ดูรี อดีตรองประธานาธิบดีอิรักสมัยนายซัดดัม ฮุสเซนเสียชีวิตแล้ว ด้วยโรคมะเร็งเม็ดเลือดขาว  (บีบีซีไทย)- เจ้าหน้าที่ของสหรัฐและยุโรปเปิดเผยว่า สหรัฐมีหลักฐานใหม่ที่ชี้ให้เห็นว่า ความพยายามที่จะพัฒนาอาวุธนิวเคลียร์ของอิหร่านมีความคืบหน้ามาก และหลักฐานที่พบนี้จะทำให้นานาชาติต้องเพิ่มความกดดันให้อิหร่านยุติโครงการดังกล่าว  (สำนักข่าวกรมประชาสัมพันธ์) date=2007-09-30 

**วันเสาร์ ที่ 12 พฤศจิกายน 2548**
 นายแพทย์ธวัช สุนทราจารย์ อธิบดีกรมควบคุมโรค แถลงว่าพบผู้ป่วยโรคไข้หวัดนกในเขตคลองสามวา กรุงเทพมหานคร เป็นเด็กชายวัย 1 ปี 6 เดือน คาดว่าได้รับเชื้อจากสิ่งแวดล้อม เนื่องจากในบ้านมีไก่ตาย 3 ตัว ส่วนย่าของผู้ป่วยมีการอักเสบของปอดด้านขวา อยู่ระหว่างรอผลการทดสอบ  (กรมประชาสัมพันธ์) date=2007-09-30 - เกิดอุบัติเหตุ ตุ้มน้ำหนักของเครื่องเล่นในงานตลาดนัด อีเอฟเอ็ม ฟันแฟร์ หล่นใส่ศีรษะของ ไผ่ เฟิร์สสเตจ (ไวกูรส์ บุญถนอม) จนก้านสมองตายและเสียชีวิตในวันรุ่งขึ้น  (ผู้จัดการ)fix-attempted=yes 

**วันศุกร์ ที่ 11 พฤศจิกายน 2548**
 คูเวต - พบเชื้อไข้หวัดนกระบาดครั้งแรกในตะวันออกกลาง หลังคูเวตเจอนกติดเชื้อพร้อมกัน 2 ที่  (คม-ชัด-ลึก)fix-attempted=yes 

**วันพุธ ที่ 9 พฤศจิกายน 2548**
  เหตุจลาจลในฝรั่งเศสยังไม่ยุติ แม้ว่าประธานาธิบดีชาก ชีรัก จะสั่งประกาศภาวะฉุกเฉินเพื่อควบคุมสถานการณ์ และเกรงกันว่าเหตุการณ์อาจลุกลามไปยังประเทศอื่น ๆ ในทวีปยุโรป  (กรมประชาสัมพันธ์) date=2007-09-30 - นายจาตุรนต์ ฉายแสง รมว.ศธ. เรียกร้องอย่าแก้ปัญหาโดยใช้ความรุนแรง จากกรณีที่ครูกรีดเลือดประท้วงการถ่ายโอนโรงเรียนให้แก่องค์กรปกครองส่วนท้องถิ่น  (กรมประชาสัมพันธ์) date=2007-09-30 - บริษัท ซี.พี. เจ้าของร้านค้าเซเว่นอีเลฟเว่น ประกาศว่าจะยังคงวางผลิตภัณฑ์ยาสูบหรือบุหรี่ให้เห็น เนื่องจากยังไม่มีการออกกฎหมายควบคุมอย่างชัดเจน ขณะที่มีการรณรงค์เก็บสินค้าดังกล่าวให้พ้นจากสายตา  (กรมประชาสัมพันธ์) date=2007-09-30 

**วันจันทร์ ที่ 7 พฤศจิกายน 2548**
 เหตุการณ์รุนแรงในกรุงปารีส ดำเนินมาเป็นคืนที่ 10 ประธานาธิบดีชาก ชีรัก แห่งฝรั่งเศส ให้สัมภาษณ์เป็นครั้งแรกหลังความไม่สงบ ว่าจะเร่งเอาตัวผู้ก่อเหตุวุ่นวายมาลงโทษ  BBC

**วันเสาร์ ที่ 5 พฤศจิกายน 2548**
 ผู้แทนครูกว่าหนึ่งพันคนจากทั่วประเทศ ร่วมประชุมสัมมนาเรื่องการถ่ายโอนโรงเรียนให้แก่องค์กรปกครองส่วนท้องถิ่น ณ หอประชุมคุรุสภา กระทรวงศึกษาธิการ มีการโกนหัวประท้วงและมีแผนเข้ามาชุมนุมกดดัน พร้อมกับยื่นหนังสือคัดค้านต่อนายกรัฐมนตรีในวันที่ 8 พฤศจิกายน  (มติชน)- นายอภิรักษ์ โกษะโยธิน ผู้ว่าราชการกรุงเทพมหานคร เปิดเผยถึงการสร้างส่วนต่อขยายเส้นทางรถไฟฟ้าบีทีเอส ระยะทาง 2.2 กิโลเมตร จากสะพานตากสินไปถนนสมเด็จพระเจ้าตากสิน ซึ่งรัฐบาลได้เห็นชอบให้ดำเนินการแล้วเมื่อวานนี้ว่า ได้กำหนดระยะการก่อสร้าง 1 ปี คาดว่าแล้วเสร็จปลายปี พ.ศ. 2549 ซึ่งเชื่อว่าการเจรจรกับทางบีทีเอสไม่น่าจะมีปัญหา  (กรมประชาสัมพันธ์) date=2007-09-30 

**วันศุกร์ ที่ 4 พฤศจิกายน 2548**
 เกิดการประท้วงและจลาจลขึ้นที่กรุงปารีส ประเทศฝรั่งเศส มีการวางเพลิงโรงเรียน โกดังสินค้า และมีรถยนต์ถูกเผามากกว่า 400 คัน ( ซีเอ็นเอ็น date=2005-11-06 )- นายแพทย์สุรพงษ์ สืบวงศ์ลี โฆษกประจำสำนักนายกรัฐมนตรี กล่าวถึงเหตุการณ์ปาระเบิดเข้าไปในสำนักงานหนังสือพิมพ์ผู้จัดการ เมื่อคืนที่ผ่านมาว่า ขอประณามการกระทำของผู้ก่อเหตุ โดยจะเร่งให้เจ้าหน้าที่สอบสวนข้อเท็จจริง และหาตัวผู้ก่อเหตุมาให้ได้ และปฏิเสธไม่เกี่ยวข้องกับกรณีที่นายกรัฐมนตรีฟ้องร้องหนังสือพิมพ์ผู้จัดการที่นำเสนอข่าวละเมิดสิทธิส่วนบุคคล  (กรมประชาสัมพันธ์) date=2007-09-27 

**วันพฤหัสบดี ที่ 3 พฤศจิกายน 2548**
 พันเอกอัคร ทิพโรจน์ โฆษกกองทัพบก แถลงจากกองอำนวยการเสริมสร้างสันติสุขจังหวัดชายแดนภาคใต้ (กอ.สสส.จชต.) ว่า พลโทขวัญชาติ กล้าหาญ แม่ทัพภาคที่ 4 และ ผอ.กอ.สสส.จชต. ได้ลงนามประกาศใช้กฎอัยการศึกใน 2 อำเภอของจังหวัดสงขลา คือ อำเภอจะนะ และอำเภอเทพา โดยให้มีผลตั้งแต่วันที่ 3 พ.ย.  (กรมประชาสัมพันธ์) date=2007-09-30 - การประชุมผู้นำยุทธศาสตร์ความร่วมมือทางเศรษฐกิจอิระวดี-เจ้าพระยา-แม่โขง หรือ ACMECS เสร็จสิ้นลง ภายหลังการหารือร่วมมือกันในหลายด้าน นอกจากนี้ไทยยังมอบเงิน 100 ล้านบาท ให้กับกองทุนต่อสู้กับไข้หวัดนก  (TNA)fix-attempted=yes - ความไม่สงบในภาคใต้ของประเทศไทย: คนร้ายลอบวางระเบิดหลายจุดใน 3 จังหวัดชายแดนภาคใต้ โดยคืนวานนี้ได้เกิดเหตุระเบิดในจังหวัดนราธิวาส ทำให้เสาไฟฟ้าได้รับความเสียหาย ไฟดับนาน 3 ชั่วโมง  (บางกอกโพสต์)fix-attempted=yes    (สำนักข่าวไทย)fix-attempted=yes - น.พ.สุรพงษ์ สืบวงศ์ลี โฆษกประจำสำนักนายกรัฐมนตรี ปฏิเสธว่าซีไอเอไม่เคยใช้ไทยเป็นหนึ่งในศูนย์กักกันผู้ต้องสงสัยว่าเป็นผู้ก่อการร้ายตามรายงานของหนังสือพิมพ์ The Washington Post ซึ่งอ้างว่าศูนย์กักกันเหล่านี้ตั้งอยู่ใน 8 ประเทศ รวมทั้งไทย อัฟกานิสถาน และประเทศในยุโรปตะวันออก  (The Nation)fix-attempted=yes 

**วันพุธ ที่ 2 พฤศจิกายน 2548**
 นายนัทธี จิตสว่าง อธิบดีกรมราชทัณฑ์ เผยแผนสร้างเรือนจำบนเกาะในจังหวัดระยอง แบบเดียวกับเรือนจำอัลคาทราซของสหรัฐอเมริกา เพื่อคุมขังนักโทษที่ต้องโทษตลอดชีวิต  (กรมประชาสัมพันธ์) date=2007-09-30 - นายกรัฐมนตรีพ.ต.ท.ทักษิณ ชินวัตร ถูกวิพากษ์วิจารณ์อย่างหนัก หลังประกาศจะพัฒนาจังหวัดที่เลือกคนของพรรคไทยรักไทยก่อนจังหวัดที่ไม่เลือก  (ผู้จัดการ)fix-attempted=yes - นายการุณ กิตติสถาพร ปลัดกระทรวงพาณิชย์ เปิดเผยว่าดัชนีเงินเฟ้อเดือนตุลาคมทำสถิติเพิ่มขึ้น 6.2% สูงสุดในรอบ 7 ปี และมีแนวโน้มเพิ่มขึ้นต่อไปจนถึงต้นปีหน้า  (ผู้จัดการ)fix-attempted=yes 

**วันอังคาร ที่ 1 พฤศจิกายน 2548**
 พายุไต้ฝุ่นไคตั๊กในทะเลจีนใต้ อ่อนกำลังลงเป็นพายุโซนร้อนแล้ว เมื่อขึ้นฝั่งเวียดนามจะอ่อนกำลังลงอย่างรวดเร็ว เนื่องจากมีอากาศเย็นและแห้งจากจีนลงมาปะทะ พายุนี้จะส่งผลให้ภาคอีสานของไทยมีฝนเพิ่มขึ้นในช่วง 1-2 วันนี้  (กรมประชาสัมพันธ์) date=2007-09-30 - ประธานาธิบดีวลาดิมีร์ ปูติน ประกาศไม่ต้องการดำรงตำแหน่งผู้นำรัสเซียเป็นสมัยที่ 3 ในปี พ.ศ. 2551 แม้ประชาชนยังนิยมชมชอบ  (กรมประชาสัมพันธ์) date=2007-09-30 

**แหล่งข่าว**

**หนังสือพิมพ์**
รายวัน:  ไทยรัฐ date=2005-12-21  -  เดลินิวส์ -  ข่าวสด date=2005-12-21  -  แนวหน้า -  กรุงเทพธุรกิจ -  ผู้จัดการรายวัน date=2005-12-25  -  มติชนรายวัน date=2005-12-20  -  บางกอกโพสต์ -  คม - ชัด - ลึก
รายสัปดาห์:  ฐานเศรษฐกิจ date=2020-07-07  -  ประชาติธุรกิจ date=2009-06-04 

**โทรทัศน์**
ช่อง 3 -  ช่อง 5 -  ช่อง 7 -  ช่อง 9  -  ช่อง 11 -  ไอทีวี -  เนชั่นแชนแนล date=2005-12-21 

**สำนักข่าวต่างประเทศ**
ซีเอ็นเอ็น -  บีบีซี -  รอยเตอร์ -  เอเอฟพี
หมวดหมู่:พฤศจิกายน
หมวดหมู่:พ.ศ. 2548